Chanson Laven

Chanson Laven on suomalaislaulaja Lea Lavenin kuudes, vuonna 1977 julkaistu studioalbumi. Sen tunnetuimpia kappaleita ovat ”Vie meidät rakkauteen” sekä ”Chanson d’amour”, jossa Lavenia säestää Luxus-yhtye.

Levy ylsi parhaimmillaan Suomen albumilistan yhdeksänneksi ja pysyi listoilla yhteensä 38 viikon ajan. Albumi ylsi Top 20 -albumilistalle jo heinäkuussa 1977 ja pysyi listalla aina marraskuuhun saakka.Pennanen 2006, s. 313. ”Chanson d’amour” -kappaleen singlejulkaisu ylsi parhaimmillaan jukebox-listan toiselle sijalle ja ”Vie meidät rakkauteen” singlemyyntilistan sijalle 14.

EMI julkaisi albumin vinyylilevynä ja C-kasettina.

 Kappalemateriaali 
Albumin avauskappale ”Kesämieli” tuli tunnetuksi ranskalaisyhtye Best Corporationin esittämänä nimellä ”Mam’zelle Lola” vuonna 1976. ”Ja hiljaa niin” on käännös espanjalaislaulaja Miguel Gallardon kappaleesta ”Otro ocupa mi lugar” vuodelta 1976. ”Smile” oli hollantilaisen country pop -yhtye Pussycatin suosittu kappale vuodelta 1976. Kappaleen suomensi albumin lähes kaikkien kappaleiden tapaan Chrisse Johansson nimellä ”Siihen antautuu”. Jukka Kuoppamäen tekemä ”Jos alkaa saisin uudelleen” on albumin ainoa suomalaista alkuperää oleva kappale. Kuoppamäki levytti myös kappaleen samana vuonna julkaistulle albumilleen Pilvet.Fenno, kappalehaku: Jos alkaa saisin uudelleen. ”Ei ennalleen kai mitään jää” on puolestaan amerikkalaista alkuperää ja käännös amerikkalaisen countrylaulaja Ray Pillow’n kappaleesta ”Lay Down” vuodelta 1973. Vuonna 1964 ruotsalaislaulaja Siw Malmkvist julkaisi kappaleen ”Liebeskummer lohnt sich nicht”, jonka Sauvo ”Saukki” Puhtila käänsi samana vuonna suomeksi. Kappaleen suomennoksen ”Miesten tähden” levytti ensimmäisenä Rauni Pekkala vuonna 1964. Lavenin jälkeen kappaleen ovat levyttäneet myös Eija Sinikka (1979) sekä Eini vuonna 1998 albumilleen Tule vain.Fenno, kappalehaku: Miesten tähden. A-puolen päättää Johanssonin suomentama ”Oh-oo”, joka on käännös amerikkalaisen rockabilly-laulaja Bobby Lee Trammellin ensisinglellä julkaistusta kappaleesta ”Uh Oh” vuodelta 1958.

B-puolen avausraita ”Ei syytä huoleen” on käännös saksalaisyhtye Love Generationin kappaleesta ”Was wären Blumen” vuodelta 1975. ”Chanson d’amour” -kappaleen alkuperäisversion levytti yhdysvaltalainen popyhtye The Three Suns vuonna 1961. Kappaleen suomennoksen levytti alun perin lauluyhtye Jokerit vuonna 1959. Lavenin ohella kappaleen levyttivät vuonna 1977 myös Ami Aspelund, Juhani Markola ja Ari Oinonen (instrumentaalina). Myöhemmin kappaleen ovat levyttäneet myös Silhuetit-yhtye (1978) sekä Grani Big Band (1980).Fenno, kappalehaku: Chanson d'amour. ”Sano vaan” on puolestaan käännös hollantilaisen John Spencerin kappaleesta ”Call It Love” vuodelta 1976. ”Viittä vaille viis” tuli tunnetuksi yhdysvaltalaislaulaja Buddy Hollyn esittämänä nimellä ”That’ll Be the Day” vuonna 1956. Albumin kenties tunnetuin kappale ”Vie meidät rakkauteen” on käännös kreikkalaislaulaja Vicky Leandrosin kappaleesta ”Tango d’amour” vuodelta 1976. ”Nyt miestä petkutetaan” on puolestaan käännös ruotsalaisen laulaja-lauluntekijä Rosemarie Gröningin kappaleesta ”Det vore synd och skam” vuodelta 1976, joka julkaistiin albumilla Måla med musik. Albumin päättää Pertti Reposen suomentama ”Taas kun tuulee”, joka on käännös elokuvan Tule, syyskuu () tunnuskappaleesta. Kappaleen suomennoksen ensilevytyksen teki Katri Helena vuonna 1972 albumilleen Lauluja meille kaikille. Myöhemmin myös Esa Katajavuori on levyttänyt kappaleesta instrumentaaliversion vuonna 1975.Fenno, kappalehaku: Taas kun tuulee.

 Kappaleet 
Kaikki sovitukset Veikko Samuli, ellei toisin mainita.

 A-puoli








 B-puoli






 Laven, Lea: Chanson Laven -vinyylialbumin takakannen ja levykeskiöiden tiedot, EMI / 9C 062-38245, 1977.

 Tekijät 
 Muusikoita 
 Veikko Samulin orkesteri
Lea Laven – laulu
Veikko Samuli – orkesterin johto ja kosketinsoittimet (paitsi ”Chanson d’amour”)
Ami Aspelund – taustalaulut (11, 12)
Vesa Enne ja Kalle Fält – taustalaulut
Aimo ”Ami” Jaara – taustalaulut (1, 5–8, 10–14)
todennäköisesti Ronny and the Loafers -yhtye: Aatos ”Ronny” Bollström, Jouko Kuitunen, Paavo Määttänen, Eero Rinteelä ja Raine Seppänen – taustalaulut
Irma Tapio – taustalaulut (6–8, 10, 13, 14)
Juhani Aalto ja Seppo Peltola – pasuunat
Markku Johansson ja Simo Salminen – trumpetit
Pentti Lahti – puupuhallinsoittimet (huilut, saksofonit)
Kari Kuusamo – kosketinsoittimet (1, 2, 5–7)
Kalevi Nyqvist – harmonikka (”Vie meidät rakkauteen”)
Kalle Lae – kitarat (”Viittä vaille viis”)
Heikki Laurila – kitarat (6, 7, 10, 13, 14)
Eero Lupari – kitarat (1–5, 8, 10)
Taisto Wesslin – kitarat (”Vie meidät rakkauteen”)
Heikki ”Häkä” Virtanen – bassokitara (6, 7, 10–14)
Ilkka Willman – bassokitara (1–5, 8)
Tapani ”Nappi” Ikonen – rummut (paitsi ”Chanson d’amour”)
+
Heikki Hämäläinen – viulut (4, 12)
Pekka Kari, Yrjö Lasonpalo, Marjukka Nenonen, Jussi Pesonen, Seppo Rautasuo, Juhani Tiainen ja Jorma Ylönen – viulut
Jarmo Ahvenainen ja Ahti Pilvi – alttoviulut
Veli-Pekka Bister, Juhani Kivilaakso ja Kari Lindstedt – sellot

 Luxus-taustayhtye kappaleessa ”Chanson d’amour”
Ari Oinonen – orkesterin johto, tuottaja
Lea Laven – laulu ja tamburiini
Randy Korlin – kosketinsoittimet ja taustalaulut
Leo Luoto – bassokitara ja taustalaulut
Lassi Marttila – rummut ja taustalaulutLuxus: Chanson d’amour -vinyylisinglen kannet, EMI / 9C 006-38254, 1977.

 Tuotanto 
Chrisse Johansson – tuottaja
Finnvox-studiot / Jouko Ahera, Iain Churches ja Mikael ”Mikki” Nuorivaara – äänitys
Mainos tv’n studiot / Per Wallenius – äänitys
Erik Uddström – kannen suunnittelu ja valokuvat

 Lähteet 
Fenno – Suomen äänitearkisto ry:n levytietokanta 1901–1999

 Viitteet 

Luokka:Vuoden 1977 albumit
Luokka:Lea Lavenin albumit
Luokka:Chrisse Johanssonin tuottamat albumit